ทองคำปิดพุ่ง 13ดอลล์
สัญญาทองคำตลาดนิวยอร์กปิดพุ่งขึ้น13ดอลล์ ดอลล์อ่อน,แรงซื้อเก็งกำไรหนุน
8 ธ.ค. 2554

สัญญาทองคำตลาดนิวยอร์กปิดพุ่งขึ้น13ดอลล์ ดอลล์อ่อน,แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 13 ดอลลาร์ หรือ 0.75% ปิดที่ 1,744.8 ดอลลาร์/ออนซ์
สัญญาทองคำดีดตัวขึ้นเนื่องจากนักลงทุนเข้ามาช้อนซื้อเก็งกำไร หลังจากที่สัญญาทองคำร่วงลงไปทั้งสิ้น 1.2% ในช่วง 2 วันทำการก่อนหน้านี้ นอกจากนี้ การอ่อนค่าของสกุลเงินดอลลาร์สหรัฐยังเป็นอีกปัจจัยหนึ่งที่กระตุ้นให้เกิดแรงซื้อเข้ามาในตลาดทองคำด้วย
ทั้งนี้ ดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ อ่อนตัวลง 0.124% สู่ระดับ 78.4 จุดเมื่อวานนี้
นักลงทุนจับตาดูการประชุมสุดยอดผู้นำสหภาพยุโรป (อียู) ในวันศุกร์นี้อย่างใกล้ชิด หลังจากสแตนดาร์ด แอนด์ พัวร์ (เอสแอนด์พี) เตือนว่าอาจจะปรับลดอันดับความน่าเชื่อถือของ 6 ประเทศยูโรโซนที่มีอันดับเครดิตขั้น AAA โดยที่ประชุมจะหารือกันเกี่ยวกับกฎเกณฑ์ด้านการคลังที่เข้มงวดและการปรับเปลี่ยนสนธิสัญญาของชาติสมาชิกอียู